Henrik Dam Kristensen (S), 1999-03-24:
Jeg tror, hr. Keld Albrechtsen indledte med at udtrykke ønske om vilje til handling, og at det ikke måtte ende i en syltekrukke, og endelig nogle betragtninger om den netop indgåede EU-reform.
Jeg må sige omkring EU-reformen, at jeg betragter den
Jeg oplever rent faktisk, at vi nu har fået en EU-landbrugsreform, hvor ordet økologi rent faktisk er blevet fremmet, og det skyldes ikke mindst en ihærdig dansk indsats.
Når det gælder vilje til handlinger og syltekrukke, så synes jeg ikke, det er en fair karakteristik af, hvad der sker omkring økologien i Danmark netop i disse år.
Det ligger ikke så meget til regeringen, men hvis regeringen en enkelt gang skulle finde på at rose sig selv, så kunne det netop være på økologiområdet.
Der er siden 1995 sket utrolig meget.
I 1995 kom vi med den første økologiske aktionsplan, som indeholdt 65 anbefalinger, som stort set alle nu er blevet gennemført.
Antallet af økologiske landmænd i Danmark er steget voldsomt siden 1995.
Alene her i 1999 har over 1.000 nye landmænd valgt at være økologiske.
Vi er faktisk således allerede godt på vej mod Vandmiljøplan II's ambitiøse mål om, at der skal omlægges 170.000 ha ekstra økologisk areal inden år 2003.
Alene her i 1999 forventer vi ca. 5.000 ha nye omlægninger til økologi.
Det er lang tid siden, vi har haft en diskussion, som tog udgangspunkt i, at økologi bare var et modefænomen, som var her her og nu, og som var væk i løbet af nogle måneder.
Vi er derhenne nu, heldigvis, hvor det ikke er en diskussion
længere.
Økologien er kommet for at blive i Danmark.
Derfor beluttede vi sidste sommer, at nu skulle vi have en ny økologisk aktionsplan.
Regeringens ambition var klar: »Aktionsplan II« skal sikre en fortsat udvikling af økologien i Danmark ikke mindst ved at sætte fokus på aspekter som kvalitetsfremme, produktudvikling og afsætning af økologiske fødevarer.
Med »Aktionsplan II« vil vi meget gerne sætte fokus først og fremmest på den proces, der er fra, at landmanden afleverer sine produkter, til de kommer ud til forbrugerne.
Vi skal være, og vi vil fortsat være ambitiøse.
Regeringen har et klart ønske om at styrke, men også at fremtidssikre økologien.
Vi ønsker af tage hensyn til miljø og dyrevelfærd og de andre aspekter, der ligger i det økologiske koncept.
Efterspørgslen efter de økologiske fødevarer afspejler forbrugernes ønsker om kvalitet i bred forstand.
Det er altså også aspekter som miljø, spisekvalitet, sundhed, ernæring, men også et aspekt som arbejdsmiljø synes jeg er vigtigt at få prioriteret. Alle aspekterne er vigtige, og en vare kan måske i dag sælges alene, fordi den er økologisk, men det tror jeg ikke er nok til at fremtidssikre den.
Jeg tror, virksomhederne lige så godt kan indstille sig på, at en dårlig ost fremover ikke sælger bedre, blot fordi den er økologisk produceret.
Der skal også være andre kvalitetsegenskaber som god smag eller arbejdsmiljø, håndværket tilbage i produktionen osv., osv.
Jeg tror, det er afgørende vigtigt, at også det økologiske koncept tilpasser sig forbrugernes krav på disse områder.
Et andet område, der også er vigtigt, er, at de forarbejdede økologiske produkter skal blive nemmere at håndtere for en travl forbruger, hvad enten det er i den almindelige husholdning, eller det er i kantinen, hvor der skal laves mad til store arbejdspladser.
Virksomhederne skal måske blive bedre til at udvikle flere økologiske færdigretter til ganske almindelige forbrugere, ligesom der skal udvikles særlige produkter til brug for kantiner og storkøkkener. I den forbindelse er det også vigtigt, at varerne kan tilbydes i både pakning og emballage, der svarer til de krav, som markedet kræver i dag. Endvidere skal der også på afsætningssiden gøres en ekstra indsats, hvad enten det er her i Danmark, eller det er på eksportmarkederne.
Aktionsplanen peger på, at der ser ud til at være gode eksportmuligheder for danske økologiske varer på nogle af de nærmarkeder, der er vurderet - det gælder særlig det tyske, det britiske og det svenske marked, som ser interessant ud.
Så kan man måske spørge, og man kan undre sig over, hvorfor vi allerede nu skal interessere os for eksportmarkederne, når vi rent faktisk er i den situation, at efterspørgslen i Danmark er større end det, der bliver produceret.
Jeg tror, det er vigtigt, at vi gør det, for vi skal nemlig også fremtidssikre økologien, for med den stærke vækst, der er i omlægningen, som vi ser i disse år, ja, så er der en mulighed for, at der i hvert fald måske på kort sigt, når det gælder mælkesektoren, kan blive tale om en overproduktion af økologisk mælk, og derfor kan man sætte den dårlige spiral i gang med pristryk osv.
Så her skal der være opmærksomhed på, at nu kan vi så få udvidet det økologiske sortiment i hele mejerisektoren, men vi kan også kigge på eksport til nærmarkederne.
Yderligere kvalitetsforbedringer og mere bevågenhed omkring eksportmarkederne vil jo så netop kunne bidrage til, at merprisen på den økologiske mælk og mejeriprodukter vil kunne opretholdes også i de kommende år og med den positive effekt, som det vil have.
Den nye aktionsplan indeholder 85 konkrete anbefalinger.
Jeg regner faktisk med umiddelbart, det vil sige i løbet af de kommende måneder, at kunne iværksætte et sted imellem 25 og 30 af disse anbefalinger.
Andre af anbefalingerne vil kunne gennemføres i den kommende tid, og andre igen skal ind igennem nogle nøjere vurderinger, men vil danne diskussionsgrundlag med afsæt i konkret handling i de kommende måneder og måske for nogles vedkommende år.
Jeg er af den overbevisning, at Ø-mærkets troværdighed er helt afgørende.
Derfor vil vi også sætte ind netop på dette område.
Vi vil kunne hjælpe med at styrke samarbejdet imellem producenter og detailhandel, bl.a. er der brug for et bedre samarbejde om distribution og produktudvikling.
Vi skal have undersøgt, hvorfor nogle produkter bliver en succes, og andre bliver en fiasko.
Vi skal have styrket økologien i uddannelsesystemet; vi har brug for mere viden og for at få denne viden formidlet bredt.
Vi skal styrke informationen om økologi på Internettet både af hensyn til økologerne, til detailhandelen og også til andre, men også af hensyn til de forbrugere, som gerne vil vide noget mere.
Vi skal lave en strategi for en imagekampagne på eksportmarkederne, og vi skal have kigget på, om vi kan forenkle økologikontrollen, ikke så vi svækker troværdigheden, overhovedet ikke.
Aktionsplanen indeholder også gode ideer til erhvervet, og jeg vil gerne kraftigt understrege, at det er og bliver aldrig alene en offentlig opgave at fremme økologien i Danmark.
»Aktionsplan II« er ikke noget tryllemiddel, der fra den ene dag til den anden kan sikre alle de økologiske udfordringer, som vi har.
Udgangspunktet er, at vi skal koncentrere os om det, der er realistisk, samtidig med at vi er ambitiøse.
Det realistiske er netop, hvad forbrugerne, landmændene og virksomhederne vil være med til.
»Aktionsplan II« kan forhåbentlig bidrage til, at disse grupper kan fortsætte det arbejde, der allerede udføres, samt give inspiration til nye aktiviteter. Men jeg vil også gerne sige helt klart: Regeringen kender og vil fortsat kende sit ansvar for at drive en mere økologisk produktion frem i Danmark.
Vi vil bruge de instrumenter, som vi finder er nødvendige.
Men i sidste ende, når vi virkelig kommer hen til slutningen på dagen, er det forbrugernes efterspørgsel, som skal drive det her.
Det er virksomhedernes engagement i også at finde nogle områder, hvor der er højværdiprodukter; det er det engagement, der også skal til for det private erhvervsliv.
Vi står jo i den helt unikke situation, at der står nogle forbrugere og banker på forretningernes vinduer og siger: Vi er parat til at betale en merprocent, hvis det er sådan, at det er produceret efter det økologiske koncept.
Så det ligger vel lige for ikke alene for det private erhvervsliv, men også for det offentlige at være med til at sikre fortsat drev i den økologiske udvikling.
Diskussionen omkring penge har taget meget af debatten.
Jeg vil gerne pege på, at jeg ikke mener, at der umiddelbart her og nu er behov for, at der afsættes flere penge til økologien.
Aktionsplanen indeholder en opgørelse, der viser, at der de næste 5 år tilsammen er afsat 2,2 mia. kr. til økologien.
Det er et stort beløb.
Men det viser til gengæld også regeringens prioritering på det område.
Jeg tror, vi løbende skal diskutere, hvordan vi bruger de midler bedst, men med aktionsplanen har vi nu også fået et godt grundlag for at have den diskussion i de kommende måneder.
Sidste år afsatte vi i to omgange flere midler til fremme af økologien, først ved Vandmiljøplan II og siden ved
pesticidaftalen.
Begge disse aftaler, også den nye pesticidrapport, er helt i tråd med de mange anbefalinger, der er i »Aktionsplan II«.
Vandmiljøplan II har f.eks. gjort det muligt at lave en rejseholdsordning for Landbrugets Rådgivningscenter, særlig med henblik på at gavne de små og mellemstore virksomheder.
Rejseholdet skal hjælpe virksomhederne med at udarbejde en afsætningsstrategi netop for den økologiske produktion.
Endvidere er der med Vandmiljøplan II skaffet midler
til, at økologisk dyrkede arealer kan øges med 170.000 ha frem til år 2003.
Ud over Vandmiljøplan II har regeringen også fået vedtaget pesticidaftalen, og afgiften for brugen af pesticider tilbageføres til bl.a. økologisk jordbrug.
Vi har med pesticidaftalen afsat 150 mio. kr. over 6 år til fremme
af økologi.
De afsatte midler vil bl.a. blive brugt til at sikre omlægning til økologi, til at give tilskud til vedvarende økologiske græsarealer og til at fremme den økologiske frugt- og bæravl.
De nævnte initiativer er faktisk allerede gennemført, og dermed er der givet et bidrag til at fremtidssikre økologien.
Afslutningsvis skal jeg endnu en gang nævne »Agenda
Efter min mening vil den også få stor betydning for det økologiske jordbrugs fremtid, ikke kun i Danmark, men hvad der måske er lige så vigtigt, i hele EU.
Regeringen har i hele forhandlingsforløbet omkring »Agenda 2000« lagt stor vægt på, at EU's landbrugspolitik bliver mere markedsorienteret, samtidig med at der bliver taget mere hensyn til miljøet.
Det er således af afgørende betydning, at vi nu får en samlet landbrugsdriftsforordning, der gør det muligt generelt at indtænke økologi i landdistrikternes udvikling.
I løbet af forhandlingsforløbet er det faktisk lykkedes den danske regering at få styrket økologien i den fremtidige fælles landbrugspolitik.
Jeg vil gerne slutte af med at konkludere, at regeringen fortsat vil arbejde aktivt på at fremme økologisk jordbrug, og med »Aktionsplan II« har vi fået et meget nyttigt instrument, der vil indgå centralt i regeringens overvejelser i forbindelse med iværksættelse af konkrete initiativer, som har til hensigt at fremme det økologiske jordbrug.
Forhandling